নিউজ ডেস্ক:: বালাগঞ্জ-তাজপুর সড়কে লেগুনার ধাক্কায় এক মৎস্যজীবী নিহত হওয়ার সংবাদ পাওয়া গেছে। উপজেলা সদরের আরমান গেইট এলাকায় সোমবার বিকাল ৬টার দিকে এ ঘটনা ঘটেছে। ঘটনাস্থলে নিহত দীপক সরকার (৩৩) বালাগঞ্জ সদর ইউনিয়নের রাধাকোনা গ্রামের ইরেশ সরকারের পুত্র। তার মা, স্ত্রীসহ ৩টি কন্যা সন্তান রয়েছে। বালাগঞ্জ থানার অফিসার ইন-চার্জ এসএম জালাল উদ্দিন ঘটনার সত্যতা নিশ্চিত করেছেন। শেষ খবর পাওয়া মৃতদেহ বালাগঞ্জ থানায় রাখা হয়েছে।